Publication: Magyar Közlöny
Issue: MK-2007-19 (Year: 2007, Number: 19)
Era: 2004-2010
Section: a 18/2007. (II. 20.) Korm. rendelethez
Paragraph Index: 88

1. Általános követelmények Jelen melléklet tárgya az alagutakkal kapcsolatban használt tájékoztató és közúti jelzések, szimbólumok bemutatása. A jelzések nemzetközi érthetõségének elõsegítése érdekében az ebben a mellékletben ismertetett jelek és jelzések rendszere az egyes jelzések osztályára jellemzõ formákon és színeken alapul, és amennyiben lehetséges, inkább grafikus szimbólumok alkalmazásán, semmint szavakon. Az itt ismertetett jelektõl és jelzésektõl csak úgy lehet eltérni, hogy az alkalmazott módosítások nem változtathatják meg azok alapvetõ jellemzõit. 1.1.1. Tájékoztató jelzéseket kell használni az alagutakban a következõ biztonsági létesítmények jelzésére: – leálló öblök, – vészkijáratok: mindenfajta vészkijárat esetében ugyanazt a jelzést kell alkalmazni, – menekülési útvonalak: a két legközelebbi vészkijáratot a járdákon legfeljebb 25 m távolságban kell jelezni, a menekülési útvonal szintje fölött 1–1,5 m magasságban, feltüntetve a vészkijáratok távolságát, – segélykérõ állomások: jelekkel kell jelezni a segélykérõ telefonok és a tûzoltó készülékek jelenlétét. 1.2. Rádió Az alagutakban, ahol a közlekedõ rádión kaphat tájékoztatást, „Közlekedési információt adó rádióállomás” közúti jelzõtáblát kell elhelyezni az alagút bejárata elõtt, amely tájékoztatja a közlekedõt arról, hogy hogyan juthat hozzá ehhez az információhoz. 1.3. A jeleket és jelzéseket úgy kell kialakítani és elhelyezni, hogy azok jól láthatók legyenek.

Source: https://magyarkozlony.hu/hivatalos-lapok/9452ee1513baf62a5066bfa7984eef3929396893/dokumentumok/54c186a15249d6710cf7f342cf1263498f2cda59/letoltes